cyanic-selkie/wikianc huggingface dataset:
Coirós
Patrimonio artístico
A igrexa románica de San Xulián de Coirós , poucas son as referencias históricas que se coñecen relativas a este templo e ao seu termo. A referencia máis antiga data do tempo do rei don Fernando IV o Emprazado, sucesor de Sancho IV o Bravo, quen outorgou un privilexio ao mosteiro de Cis en 1293 polo que lle concedía xurisdición ordinaria sobre os termos de Oza, Lesa e Coirós. No século XVIII os habitantes desta parroquia gozaban do dereito de veciñanza da cidade de Betanzos e, a principios do século XX, a provisión da igrexa corría a cargo dos Pardo Bazán. Templo de estilo románico de finais do século XII ou principios do XIII. Na súa planta rectangular desenvólvese unha soa nave, da que sobresae a ábsida rectangular.
A igrexa de Santa María de Ois, igrexa de estilo románico que data do século XII (1183), de tipoloxía rural moi frecuente na comarca. Na súa planta rectangular desenvólvese unha soa nave, cunha ábsida rectangular. No interior o tránsito entre o presbiterio e a nave realízase a través dun arco triunfal apuntado. O templo só ten bóveda na ábsida, que se reforza con dous arcos, o triunfal e outro intermedio, que arrincan de catro semicolumnas encostadas e coroadas por capiteis ornamentados con grosas follas e cintas en espiral. No exterior concéntrase a decoración na fachada principal, onde destaca o tímpano. Posúe unha inscrición que fai referencia ó presbítero Pelaio de Oídes e ao ano de construción.
Durante os tres Domingos seguintes á Pascua de resurección, fieis da vila e da comarca visitan esta igrexa parroquial a pedir axuda divina para por remedio ós seus males do corpo e da alma, para cumprir unha promesa feita no pasado ou simplemente pola tradición. Coñécese pola romeria de Frei Pedro de Santa María instaurada en torno á figura deste frei dominico nado no lugar de Castillón no século XVII.
Patrimonio Natural
Neste concello atopamos, o río Vexo ou o Fervenzas (coñecido con estes dous nomes), é un afluente do río Mandeo. O sendeiro que parte da Ponte de Xora discorre por unha paisaxe que goza de tranquilidade e fermosura, na que se atopan varios muíños que nos recordan a importancia do río para os nosos antergos. Tamén no discurso do tramo do río atopamos unha antiga ferrería coñecida como “O Machuco de Ois”, do que aínda se conservan os muros de grandes dimensións, tanto os do edificio principal como os dunha edificación anexa que podería ser a vivenda.
O Monte conserva o seu estado natural dende hai miles de anos, tanto a nivel paisaxístico como no que se refire á conservación da súa fauna, na que destacan o corzo, o raposo, o xabarín, as aves rapaces e o gato montés, especie da que é probable que derive o nome este Monte.
Patrimonio fluvial
Lugar de Chelo, este lugar é un paraxe fluvial situado no val de A Espenuca, que foi declarado paisaxe pintoresco polo decreto 2646/1972 de 18 de agosto. Accedese a este lugar dende a N-VI, no lugar de Collantres e seguindo as indicacións do Coto de Chelo. Destaca a súa vexetación, na que predominan os ameneiros, freixos, abeleiras á beira do río e castiñeiros e carballos mais afastados do río, en canto á fauna destaca por ser un dos poucos ríos nos que conviven os salmóns, a troita, o reo e a anguía. O coto de pesca atrae a numerosos pescadores cada ano. Ademais, atopamos o mexillón de río, a píntega, o merlo rieiro, o martiño peixeiro ou a lontra.
Proxecto Mandeo, este proxecto liderado pola Deputación da Coruña e varios concellos, é unha iniciativa que nace do interese por preservar o patrimonio ambiental do río. O río Mandeo forma parte do ZEC Betanzos-Mandeo da Rede Natura 2000.
Economía
O concello de Coirós ten unha base económica agraria e forestal. Nos últimos anos creouse o polígono industrial de Coirós, situado entre a A-6 e a N-VI con acceso á N-VI. Neste polígono instaláronse empresas como Emesa, Cementos Estrella, Disashop ou Prefabricados Castelo.
Festas e romarías
Xaneiro
Transbordador espacial Challenger
miniatura|O transbordador Challenger engalando. O transbordador espacial Challenger, designación OV-099 (Orbital Vehicle) foi un transbordador espacial que pertenceu á frota de transbordadores espaciais da NASA. Quedou destruído aos 73 segundos da engalaxe durante a súa décima misión, o 28 de xaneiro de 1986.
Características
O Challenger foi o segundo transbordador en ser construído e estar operativo. Recibiu o seu nome por un buque de investación da Armada que navegou polos océanos Atlántico e Pacífico durante a década de 1870. Challenger foi tamén o nome do módulo lunar da misión Apollo 17. Voou nove veces antes do accidente no que quedou destruído.
Corta dos prados
A corta dos prados (Microtus lusitanicus) é unha especie de roedor da familia Cricetidae.
Descrición
É unha corta de pequeno tamaño, de orellas e cola pequenas, a forma do seu corpo reflicte o seu tipo de vida subterránea: cabeza grande, fociño romo, ollos pequenos e corpo cilíndrico. A pelaxe vai desde o gris escuro ao sepia, ventre gris, cola bicolor, co dorso máis escuro.
Distribución
Distribúese polo cuadrante noroccidental da Península Ibérica e o extremo suroccidental de Francia. En España o límite oriental sitúase no norte de Navarra e Huesca, desde onde baixa pola Rioxa, Soria, serras de Guadarrama, Gredos e Gata. En Portugal penetra pola serra da Estrela, chegando até Setúbal, ao sur de Lisboa.
Depredación
É presa habitual da curuxa común (Tyto alba), e da avelaiona, así como de diversos carnívoros de pequeno e mediano tamaño.
Vancouver Canucks
O Vancouver Canucks é un equipo de hóckey sobre xeo da cidade de Vancouver, o Canadá, que actualmente compite na NHL. Foi fundado en 1945 e competiu inicialmente na Pacific Coast Hockey League, ata que na tempada 1970-71 debutou na NHL, logo de ser aceptado pola competición xunto cos Buffalo Sabres.
O seu alcume Canuck é un termo coloquial para referirse a calquera persoa natural do Canadá.
Pavillóns
Os Canucks xogan os seus partidos como locais no Rogers Arena, un pavillón inaugurado en 1995 baixo o nome de General Motors Place, e con capacidade para máis de 18.890 espectadores para os partidos dos Canucks. O Rogers Arena foi tamén a sede da competición de hóckey sobre xeo nos Xogos Olímpicos de Inverno de 2010. O pavillón é propiedade e é operado por Canucks Sports & Entertainment. Antes de trasladarse ao Rogers Arena, o equipo xogaba os seus partidos como local no Pacific Coliseum, en Hastings Park, durante 25 anos. O Pacific Coliseum ten actualmente capacidade para 16.281 para partidos de hóckey sobre xeo, mentres que a súa capacidade cando foi inaugurado era de 15.713 espectadores. Durante os Xogos Olímpicos de Inverno de 2010 foi sede da competición de patinaxe artístico e patinaxe de velocidade sobre pista curta. Actualmente o Pacific Coliseum é a casa dos Vancouver Giants, equipo de hóckey sobre xeo que compite na Western Hockey League.
Números retirados
miniatura|right|400px|Game-worn jerseys belonging to [[Wayne Maki, Pavel Bure and Glen Hanlon on display at Rogers Arena.]]
Francia metropolitana
Ao 1 de xaneiro de 2008, existían 61 875 822 persoas vivindo na Francia Metropolitana, mentres que 2 597 318 vivían na Francia de Ultramar, sumando un total de 64 473 140 na República Francesa.
Vancouver Canucks
Números fóra de circulación
Aínda que non están oficialmente retirados, os seguintes números non son empregados polos Canucks:
Labuat
Labuat é o nome do proxecto musical formado por Virginia Maestro, The Pinker Tones e Risto Mejide.
Nome e fundación
Unha parte do proxecto nace da man de Risto Mejide, quen compuxo unhas cancións para que as gravase unha voz feminina e as producise The Pinker Tones. Mejide non achou a voz axeitada até que escoitou a Virginia Maestro no casting de Operación Triunfo 2008. Namentres ela estaba na academia, el xa chegara a un acordo con Sony BMG para publicaren o disco inda que non gañase o concurso.
Na festa que se celebrou despois da final do programa, Risto Mejide faloulle a Virginia das cancións e pediulle o seu número de teléfono para lle facer unha proposta. Dous días despois, Virginia foi á súa casa para escoitar as maquetas e viu nunha mesa unha foto súa na que puña Labuat, nome co que se sentiu identificada ó saber o seu significado.
A produción do disco comezou cando The Pinker Tones pedironlle a Virginia unha lista das súas referencias musicais.
2009: Álbum debut
O 5 de decembro de 2008 anunciouse publicamente o nome do proxecto. En febreiro do 2009 confirmouse que o disco estaría composto por Risto Mejide, bardante dúas cancións (Carta de otoño, composta por Virginia Maestro; e Al margen, música composta por Risto Mejide e letra por Virginia), que os produtores serían o dúo The Pinker Tones e que o primeiro sinxelo levaría por título "Soy tu aire". O proxecto presentouse oficialmente ós medios nunha rolda de prensa celebrada no Círculo de Belas Artes de Madrid.
Finalmente o disco, de título homónimo, púxose á venda o 24 de febreiro, logrando chegar na súa primeira semana ó número 2 de Promusicae. En marzo publicouse unha edición deluxe e unha edición en vinilo.
Corrubedo, Corrubedo, Ribeira
Corrubedo é un lugar da parroquia de Corrubedo no concello coruñés de Ribeira, na comarca da Barbanza. Segundo o padrón municipal (INE 2012) ten 657 habitantes (342 homes e 315 mulleres).
ALGOL
Denomínase ALGOL (ou Algol) a un linguaxe de programación. A voz é un acrónimo das palabras inglesas Algorithmic Language (linguaxe algorítmico).
Foi moi popular nas universidades durante os anos 60, pero non chegou a calar como linguaxe de utilización comercial.
Con todo, Algol influíu profundamente en varias linguaxes posteriores que si alcanzaron gran difusión, como Pascal, C e Ada.
Cara a 1965 dúas correntes distinguíronse sobre o tema dun sucesor para Algol. Como resultado se definiron as linguaxes Algol W que é unha linguaxe minimalista, rapidamente implementado e distribuído e, por outra banda, Algol 68 que para a época está na fronteira entre unha linguaxe para programar nel e unha linguaxe para investigar sobre el.
Algol W
Linguaxe deseñada por Niklaus Wirth e Tony Hoare a partir dos traballos do grupo ALGOL da IFIP. Trátase dunha linguaxe concisa, simple de implementar, que evita todos os defectos coñecidos da linguaxe Algol e inclúe as súas propias características adicionais. Con todo, o grupo Algol non o adoptou como sucesor de Algol preferindo no seu lugar ao que terminou sendo Algol 68. Algol W foi utilizado por gran cantidade de usuarios e sementou o camiño para o nacemento da linguaxe Pascal.
Entre as características da linguaxe destácanse: Aritmética de dobre precisión, números complexos, Strings e estruturas de datos dinámicas, avaliación por valor, pasaxe de parámetros por valor, valor resultado ou resultado.
Algol 68
A definición da linguaxe foi presentada na reunion do comité ALGOL da IFIP en 1965. Logo de varios anos de revisión do deseño chegouse a unha versión definitiva en 1968. Ao principal autor é Adriaan van Wijngaarden.
Os obxectivos principais de ALGOL 68 son o permitir comunicar algoritmos, o permitir unha eficiente execución dos mesmos en diferentes arquitecturas e o de servir como ferramenta para o ensino.
Unha característica interesante de ALGOL 68 é que a súa semántica foi definida formalmente antes de ser implementado en base ao formalismo chamado gramáticas de dous niveis.
Exemplo de programa en ALGOL 68
proc absmax=(ref[]real a)real: begin int i, k; real e:=0; comment Da matriz a tómase o elemento co valor absoluto maior e colócase en e. x          Os subíndices do elemento colócanse en i e k; comment i:=k:= 1⌊a; for p from 1⌊a <>ou by 1 to 1⌈a   <>ou do     for q from 2⌊a <>ou by 1 to 2⌈a <>ou do       if abs a[p, q] > e then e:= abs a[p, q]; i:= p; k:= q      fi     od   od; e end
Fernando Cabanas López
Fernando David Cabanas López, nado en Ferrol, é un historiador galego.
Traxectoria
Licenciouse en enxeñaría radioelectrónica naval pola Escola Superior da Mariña Civil. Traballou en varias empresas do sector naval, a onde chegou como xefe de telecomunicacións e radionavegación. Opositou a Fenosa, e traballou alí en diferentes cargos até se xubilar.
Edith Evans
Edith Mary Evans, DBE, nada en Londres o 8 de febreiro de 1888 e finada na mesma cidade o 14 de outubro de 1976, foi unha actriz británica cunha longa e distinguida carreira na escena do seu país. Polas súas interpretacións en cinema recibiu tres candidaturas ao Oscar e gañou un BAFTA e un Globo de Ouro.
Foi particularmente efectiva interpretando altivas damas dea aristocracia, como se aprecia en dous dos seus papeis máis famosos: Lady Bracknell en The Importance of Being Earnest, tanto en teatro como no filme de 1952, e Miss Western no filme de 1963 Tom Jones. En contraste, interpretou unha vella muller caída na pobreza no filme de 1967 The Whisperers.
Traxectoria
Edith Evans naceu en Londres, filla de Edward Evans, empregado público e a súa dona, Carolina Ellen Foster. Estudou na escola St. Michael da Igrexa de Inglaterra en Pimlico, antes de ser aprendiza de modista aos quince anos de idade, en 1903.
Durante a súa longa carreira de máis de 60 anos de actuación interpretou uns 150 papeis, incluíndo varias obras de Shakespeare, William Congreve, Ibsen, Wycherley, Wilde, e autores contemporáneos como Shaw, Enid Bagnold, Christopher Fry e Coward.
Día da Galiza Mártir
miniatura|300px|Monumento preto d lugar onde foi executado [[Alexandre Bóveda]] O Día da Galiza Mártir celébrase anualmente o 17 de agosto. A data escolleuse como homenaxe para o político galeguista Alexandre Bóveda, asasinado o 17 de agosto de 1936 na Caeira (Poio) e convertido en mártir pola defensa da liberdade e dos seus ideais.
Historia
A celebración do Día da Galiza Mártir partiu da Irmandade Galega da Arxentina, presidida por Castelao, en agosto de 1942. Escolleuse a Alexandre Bóveda para representar todas as persoas represaliadas e as que sufriron a represión franquista.
Celebración
Os actos centrais do día teñen lugar na Caeira, fronte ao monumento ergueito no lugar en que Bóveda foi fusilado.
O Espiñeirido, Corrubedo, Ribeira
O Espiñeirido é un lugar da parroquia de Corrubedo no concello coruñés de Ribeira, na comarca da Barbanza. Segundo o padrón municipal (INE) en 2012 tiña 21 habitantes (9 homes e 12 mulleres).
Almoloya del Río
Almoloya del Río é un concello do Estado de México, en México. Limita ao norte con Atizapán e Tianguistenco, ao sur con Texcalyacac e Tianguistenco, ao leste con Tianguistenco e Xalatlaco e ao oeste con San Antonio la Isla. Abrangue unha superficie de 16,53 km² e a súa poboación era de 10 886 habitantes no ano 2010. A cabeceira municipal é Almoloya del Río.
A Viña
Co topónimo A Viña podemos referirnos a varias entidades de Galiza:
División de Honra B de Rugby 2012-2013
A tempada 2012-2013 da División de Honra B de rugby é a 15ª edición da competición ligueira que ocupa o segundo nivel no sistema do rugby español. Nesta tempada mantense o formato de 2 grupos pero pásase de 8 a 10 equipos por grupo. A competición consta de 18 xornadas de liga regular, trala cal os primeiros clasificados terán a oportunidade de loitar polo ascenso á División de Honra.
Liga regular
A liga regular comezou o 13 de novembro de 2012, e rematará o 7 de maio de 2013 trala disputa de 18 xornadas. As táboas clasificatorias dos dous grupos están do seguinte xeito:
IFFHS
A Federación Internacional da Historia e Estatística de Fútbol (en inglés: International Federation of Football History and Statistics), é unha institución creada en 1991 co obxectivo de recompilar, estudar e analizar tódolos datos relacionados coas competicións de fútbol de todo o mundo, tanto históricas como actuais. A sede sitúase en Bonn (Alemaña) e actualmente está presidida por Alfredo W. Pogë.
Esta federación analiza as estatísticas de tódalas competicións futbolísticas, elaborando regularmente diferentes clasificacións a partir de datos obxectivos. Cada mes publica listas de valoración das mellores ligas do mundo, as mellores seleccións nacionais, clubs, xogadores, árbitros etc.
Segundo a lista da clasificación histórica do ránking mundial de club segundo a IFFHS, o FC Barcelona é considerado o mellor equipo do mundo desde 1991, tendo en conta tanto as competicións internacionais como as estatais dos seis continentes futbolísticos.
Actualmente o Deportivo da Coruña é o mellor club galego nestas clasificacións, que ocupa o posto número 117 na clasificación mundial de clubs e o posto 28 da clasificación histórica.
Outra das clasificacións que publica a IFFHS é a das ligas máis fortes do mundo cada ano, clasificación que en 2011 lideraba a Liga Española:
Supercopa de España de baloncesto 2018
A Supercopa de España de baloncesto de 2018 foi a 15ª edición da Supercopa de España de baloncesto dende que está organizada pola Liga ACB, e a 19ª edición en total. Por motivos de patrocinio foi chamada tamén Supercopa Endesa. Tivo lugar os días 21 e 22 de setembro de 2018 no Multiusos Fontes do Sar de Santiago de Compostela.
O 8 de xuño de 2018 anunciouse a celebración desta edición da Supercopa en Santiago de Compostela, e a sinatura do acordo produciuse o día 14 de xuño no Concello de Santiago.
Equipos
O Monbus Obradoiro disputou coma anfitrión do torneo a primeira Supercopa de España da súa historia. Ademais os outros tres equipos foron o Barça Lassa, campión da Copa do Rei 2018; o Real Madrid, campión da Euroliga 2017-18; e o Kirolbet Baskonia, subcampión da Liga ACB 2017-18, xa que o campión foi o Real Madrid, xa clasificado por gañar a Euroliga.
Cadro
O sorteo das semifinais tivo lugar no Salón Vermello do Concello de Santiago de Compostela o 12 de setembro de 2018. O Barça Lassa e o Real Madrid partían como cabezas de serie.
ACE2
O ACE2 (do inglés angiotensin converting enzyme 2 ou enzima convertedor da anxiotensina 2) é un enzima unido á superficie externa da membrana plasmática das células dos pulmóns, arterias, corazón, riles e intestinos. O ACE2 fai diminuír a presión arterial ao catalizar o corte da anxiotensina II (un péptido vasoconstritor) orixinando anxiotensina 1-7 (un vasodilatador). O ACE2 tamén serve como punto de entrada nas células dalgúns coronavirus. A versión humana do enzima adoita coñecerse como hACE2 e o seu xene está situado no cromosoma X.
O ACE2 contrarresta a actividade do enzima convertedor da anxiotensina (ACE) relacionado ao reducir a cantidade de anxiotensina-II e incrementar a anxiotensina 1-7, o que o converte nunha prometedora diana para o tratamento de doenzas cardiovasculares.
O ACE2 é unha proteína de membrana de tipo I dun só paso a través da membrana, co seu dominio enzimaticamente activo exposto na superficie das células nos pulmóns e outros tecidos. O dominio extracelular do ACE2 é clivado e separado do dominio transmembrana por outro enzima coñecido como sheddase, e a proteína soluble resultante libérase ao torrente sanguíneo e finalmente excrétase na urina.
Punto de entrada dos coronavirus
Como proteína transmembrana, o ACE2 serve como principal punto de entrada na célula para algúns coronavirus, como o HCoV-NL63, SARS-CoV, o virus que causa o SARS, e o SARS-CoV-2, o virus que causa a COVID-19.
Isto orixinou algunhas hipóteses sobre que o decrecemento dos niveis de ACE2 nas células, podería axudar a loitar contra a infección. Por outra parte, o ACE2 mostrou ter un efecto protector contra lesións pulmonares inducidas polo virus ao incrementar a produción do vasodilatador anxiotensina 1-7. Ademais, de acordo cos estudos realizados en ratos, a interacción da proteína da espícula do coronavirus co ACE2 induce unha caída nos niveis de ACE2 nas células por medio da internalización e degradación da proteína e así pode contribuír aos danos pulmonares.
Tanto os inhibidores de ACE coma os bloqueantes do receptor de anxiotensina que se utilizan para tratar a presion arterial alta mostraron en estudos feitos en roedores que regulan á alza a expresión do ACE2 e así poden afectar a gravidade das infeccións por coronavirus. Porén, moitas sociedades profesionais e corpos regulatorios recomendaron continuar coa terapia estándar de inhibidores de ACE e bloqueantes do receptor da anxiotensina. Unha revisión sistemática e a metaanálise publicada o 11 de xullo de 2012, encontraron que o "uso dos inhibidores do ACE estaba asociado cunha significativa redución do 34% do risco de pneumonía comparado cos controis." e "O risco de pneumonía estaba tamén reducido en pacientes tratados con inhibidores de ACE que estaban nun risco maior de ter pneumonía, en particular aqueles que tiñan infartos e insuficiencia cardíaca. O uso de inhibidores de ACE estaba tamén asociado coa redución na mortalidade relacionada coa pneumonía, aínda que os resultados eran menos robustos que o risco global de pneumonía."
ACE2 humano recombinante (rhACE2)
O ACE2 humano recombinante (rhACE2) suponse que é unha boa terapia nova para a lesión pulmonar aguda, e parece mellorar a hemodinámica pulmonar e a saturación de oxíxeno en bácoros cunha síndrome de disfunción respiratoria aguda inducida por lipopolisacáridos.
A vida media do rhACE2 nos seres humanos é dunhas 10 horas e o comezo da acción é de 30 minutos ademais do curso do efecto (duración) de 24 horas.
Varios descubrimentos suxiren que o rhACE2 pode ser un fármaco prometedor para os que teñen intolerancia aos inhibidores do sistema renina-anxiotensina clásicos (inhibidores de RAS) ou en doenzas nas que a anxiotensina II circulante é elevada.
Orendain
250px|miniatura|Vista de Orendain. Orendain é un pequeno concello rural da provincia de Guipúscoa, en Euskadi. Atópase na comarca de Tolosaldea, a 36 km de Donostia.
O seu termo municipal ten unha extensión de 5,95 km². Limita ao norte con Ikaztegieta e Alegia, ao sur con Amezketa, Gaintza e Abaltzisketa, ao leste con Alegia e Amezketa, e ao oeste con Ikaztegieta, Legorreta e Baliarrain. Tiña en 2015 unha poboación de 193 habitantes.
Kauai
Kaua'i (chamada normalmente Kauai fóra das illas Hawai) é a máis antiga e a cuarta en tamaño das illas principais do arquipélago de Hawai, cunha superficie de 1430,43 km². Tamén é coñecida como "Illa Xardín" ou "Garden Isle".
Kaua´i atópase a 170 quilómetros da canle de Kaua'i, ao noroeste de O'ahu. É de orixe volcánico, sendo o punto máis elevado desta illa montañosa Kawaikini con 1.598 metros. O segundo pico máis alto é o Mount Wai´ale´ale preto do centro da illa, situado a 1.570 m por encima do nivel do mar. É unha das zonas máis húmidas da Terra, cunhas precipitacións anuais aínda maiores no lado leste do Mount Wai'ale'ale, que causaron unha profunda erosión nos vales profundos da montaña central, esculpindo canóns con belas fervenzas.
Non se coñece o significado que hai detrás do nome de Kaua'i. Segundo a tradición nativa de Hawai indica que a orixe se atopa na lenda de Hawaiiloa; o navegante da Polinesia a quen se lle atribúe o descubrimento das Illas Hawai. A historia conta como puxo a illa de Kaua´i o nome do seu fillo favorito; segundo isto, unha posible tradución de Kaua'i é "lugar do colo", facendo alusión a como un pai levaría ao seu fillo favorito. En Suráfrica, hai unha franquía de comida e bebida que leva o nome da illa.
A Oficina Censal dos Estados Unidos define a Kauai como as seccións censais 401 a 409 do Condado de Kauai, Hawai, que é todo o condado salvo as illas de Kaula, Lehua, e Niihau. O censo do 2010 indica para a illa de Kauai unha poboación de 67.091 habitantes. |b=50|l=en|t=4001|zf=0.0|ms=sel_00dec|dw=0.32574415146711605|dh=0.22784596312794334|dt=gov.census.aff.domain.map.EnglishMapExtent|if=gif|cx=-160.54887078557877|cy=21.657999272138042|zl=5|pz=5|bo=318:317:316:314:313:323:319|bl=362:393:358:357:356:355:354|ft=350:349:335:389:388:332:331|fl=381:403:204:380:369:379:368|g=01000US&-show_geoid=Y Census Tracts 401 through 409, Kauai County United States Census Bureau
Historia
Durante o reinado do Rei Kamehameha, as illas de Kauai e Nin'ihau foron as últimas en formaren parte do Reino de Hawai. O seu gobernante, Kaumualii, logrou opor resistencia a Kamehameha durante anos. O rei Kamehameha O Grande preparou en dúas ocasións unha gran frota de barcos e canoas para tomar as illas pola forza, fracasando en ambos os dous casos. A primeira debido a unha tormenta e, a segunda por unha epidemia. En vista da ameaza que supuña unha invasión maior, Kaumualii optou por unirse ao reino sen que houbese derramamento de sangue, converténdose en vasalo de Kamehameha en 1810, cedendo a illa ao Reino de Hawai logo da súa morte.
A cidade de L´hu'e, na costa sueste da illa, é a capital do Condado de Kaua'i e a segunda máis grande da illa. Kapa'a, en "Coconut Coast" ou "Costa Coco" (localización dunha antiga plantación de cocos) a unhas 6 millas ao norte de Lihue, ten unha poboación de case 10.000 persoas, aproximadamente un 50% máis que Lihue. Waimea, a que fose un día capital de Kauai no extremo suroeste da illa, foi o primeiro lugar de Hawai que visitou o capitán e explorador británico James Cook en 1778. A cidade de Waimea atópase na desembocadura do río Waimea, cuxo caudal nos deixou un dos canóns máis pintorescos do mundo: ten unha caída de 900 metros (900 m) de profundidade, o Canón de Waimea. Coñécese coma O Gran Canón do Pacífico.
O furacán Iniki de 1992 pode provocar un cambio indirecto no ecosistema de Kauai. Hai quen afirma que se destruíu unha granxa de polos, que fuxiron e hoxe están vagando libremente pola illa. Con todo, outros din que os traballadores das plantacións de azucre de finais de 1800 e a principios de 1900 trouxeron e criaron polos (como alimento e para a loita de galos), moitos dos cales fuxiron, e co paso dos anos multiplicáronse. Porén, en Kauai viven agora miles de galos e galiñas salvaxes, que percorren a illa sen apenas depredadores. Estes galos interrompen a quietude vespertina a deshora co seu canto.
A illa de Kaua'i apareceu en moitas películas de Hollywood e ata na televisión: miniatura|dereita|200px|Vista desde o extremo norte da [[Senda de Kalalau na costa de N´ Pali.]]
A seca e asollada costa occidental de Kauai aloxa a Base Naval da Mariña dos Estados Unidos, "Barking Sands".
Kaua'i era coñecida polo seu particular dialecto da lingua hawaiana antes de que se extinguise alí. Mentres que a diferenza da variedade estándar actual, que se basea no dialecto da illa de Hawai, o dialecto de Kaua´i destacaba por pronunciar o fonema /k/ como /t/. Segundo isto, o nome nativo de Kaua´i era Taua'i, polo que o principal asentamento de Kapaa se chamou Tapa'a.
miniatura|centro|800px|O río Hanalei e os campos de Taro na costa norte de Kauai.
Pae Calvo
Obra
É autor de 2 cantigas de amigo.
Campionato de España de Ácuatlon
O Campionato de España de Ácuatlon é a máxima competición española de ácuatlon. É organizado anualmente dende 1999 pola Federación Española de Tríatlon (FETRI). Celébranse competicións masculina e feminina, ademais de ter en conta a puntuación para a clasificación por equipos.
Tembra, Boullón, Brión
dereita|miniatura|200px|Hórreo.
Tembra é un lugar da parroquia de Boullón no concello coruñés de Brión na comarca de Santiago. Tiña 159 habitantes no ano 2010 segundo datos do IGE, dos cales 84 eran homes e 75 eran mulleres.
O conxunto arquitectónico, urbanístico e etnográfico de Tembra ten un interese especial pola tipoloxía das súas vivendas. Destacan os seus elementos de arquitectura tradicional: un hórreo monumental polas súas dimensións, e un cruceiro considerado exemplar único dentro do concello.
Nos altos da Faboira, a 200 metros de altitude, está o castro de Tembra, os restos dun antigo poboado castrexo.
Golmar
O topónimo galego Golmar pode referirse a:
Amais, como apelido pode referirse a:
O Faro, Corrubedo, Ribeira
O Faro é un lugar da parroquia de Corrubedo no concello coruñés de Ribeira, na comarca da Barbanza. Segundo o padrón municipal (INE) en 2012 tiña seis habitantes (catro homes e dúas mulleres).
Invincible (álbum)
Invincible é o décimo e derradeiro álbum de estudio do artista estadounidense Michael Jackson. Foi lanzado o 30 de outubro de 2001 por Epic Records. O álbum foi o primeiro que estreou material novo dende Blood on the Dance Floor: HIStory in the Mix en 1997, e o primeiro álbum de estudio despois de seis anos de HIStory: Past, Present and Future, Book I en 1995. Jackson, Rodney Jerkins, R. Kelly e Teddy Riley foron acreditados como produtores e escritores, entre outros. Ó igual que o traballo anterior de Jackson, Invincible explora temas como o amor, o romance, o illamento, a crítica dos medios e asuntos sociais. Invincible recibiu valoracións diversas polos críticos de música contemporáneos.
Saint-Gondran
Saint-Gondran (en Sant-Gondran) é unha comuna francesa do departamento de Ille e Vilaine, na Bretaña.
Francisco Sá Carneiro
Francisco Manuel Lumbrales de Sá Carneiro, nado no Porto o 19 de xullo de 1934 e finado en Camarate o 4 de decembro de 1980 foi un avogado e político portugués, fundador e líder do Partido Popular Democrático / Partido Social Demócrata, e Primeiro Ministro de Portugal, durante preto de once meses, en 1980. Morreu en estrañas circunstancias nun accidente de aviación, canda a súa compañeira a dinamarquesa Snu Seidenfaden.
Fóra de Portas, Corrubedo, Ribeira
Fóra de Portas é un lugar da parroquia de Corrubedo no concello coruñés de Ribeira, na comarca da Barbanza.
Cristian Bustos Costa
Cristian Bustos Costa, nado en Alacant o 25 de marzo de 1983, coñecido como Bustos, é un futbolista español. Xoga de mediocentro defensivo e o seu actual equipo é o Lorca FC da Liga 1|2|3.
Traxectoria
Tras xogar no CD Eldense e no Real Murcia B, debutou co Hércules CF na tempada 2004/05 na Segunda división, da man de Javier Subirats. A tempada seguinte o Valencia incorpórao ó seu filial, pero tras pasar un par de tempadas en Valencia sen oportunidades no primeiro equipo, asina un contrato de 2 tempadas coa UD Salamanca. O seu contrato finaliza na tempada 2008/09 e libre é contratado polo Celta de Vigo, tamén da Segunda división.
Alta, Utah
Alta é unha pequena localidade do Condado de Salt Lake, no Estado norteamericano de Utah. Forma parte da área metropolitana de Salt Lake City. A súa poboación segundo o censo do 2000 era de 370, un leve descenso con respecto ao ano 1990, no que había 397 persoas censadas.
En Alta atópase unha estación de esquí que ten sobre medio millón de visitantes ao ano. O seu nome en inglés é a Alta Ski Area.
El ministerio del tiempo
El ministerio del tiempo é unha serie de televisión española de ciencia ficción creada por Pablo Olivares e Javier Olivares e producida por Onza Partners e Cliffhanger para TVE. Estreouse o 24 de febreiro de 2015 en La 1. Está protagonizada por Aura Garrido, Rodolfo Sancho, Cayetana Guillén Cuervo e Nacho Fresneda. A premisa da serie é que un soldado do século XVI, unha muller universitaria do século XIX e un enfermeiro de 2015 son contratados por un ministerio segredo español que posúe unhas portas subterráneas que ao atravesalas permiten viaxar polo tempo.
Sinopse
"El Ministerio del Tiempo" é unha institución gobernamental autónoma e segreda que depende directamente de Presidencia do Goberno de España. Ao igual que nos Estados Unidos gárdanse os segredos e a chave para un posible ataque nuclear de presidente a presidente, o mesmo pasa con este ministerio: só reis, presidentes e un número exclusivo de persoas saben del.
O paso cara outras épocas realízase a través de portas vixiadas polas patrullas do ministerio. O seu oxjectivo: detectar e impedir que calquera intruso do pasado chegue ao noso presente (ou viceversa) co fin de utilizar a Historia para o seu beneficio. Para iso as patrullas terán que viaxar ao pasado e evitar que o logren.
Asexualidade
miniatura|Triángulo AVEN, representativo da asexualidade.thumb|Bandeira do Orgullo Asexual A asexualidade é unha orientación sexual que describe os individuos que non experimentan atracción sexual ou que non teñen interese ou desexo en practicar o sexo. Ás veces, é considerada como unha carencia de orientación sexual. Un estudo sitúa a asexualidade no 1%.
Os asexuais son persoas que non senten desexo polo pracer sexual; non senten atracción sexual cara a ningunha persoa que as rodea e non encaixan dentro de ningunha orientación sexual definida porque non é habitual que adoiten namorarse nin teñan parella.
Séntense a gusto en soidade e illándose da xente; con todo amósanse socialmente moi activos e cultivan un gran grupo de amigos que saiban comprendelos e apoialos. Os asexuais tenden a crear unha unión afectiva cara á súa parella (se a teñen), aínda que esta non implique o sexo polo medio. Algúns asexuais ata se involucran sentimentalmente con outras persoas, malia que a barreira de amizade e relación non queda definida moi claramente e pode resultar ambigua.
Debate
Malia que moitas persoas non se senten atraídas por ninguén, pouca xente considérase asexual; porque non é unha orientación recoñecida. Calcúlase que entre o 1 e o 3% da poboación total do planeta é asexual. Habitualmente son tratados como doentes, tolos ou ata que usan esa condición para encubrir a súa presunta homosexualidade. Pese a que existen tratamentos médicos para aumentar o apetito sexual, moitos asexuais rexéitano ao non consideralo un problema nin físico nin psicolóxico.
Hai un gran desacordo sobre se a asexualidade é unha orientación sexual lexítima. Hai quen argumenta que máis ben sería unha forma de desexo sexual inhibido. Tamén se suxeriron outras causas entre as que se inclúen abusos sexuais no pasado, represión sexual (xa sexa esta homosexual, bisexual ou heterosexual), problemas hormonais, sublimación ou non coñecer á persoa axeitada.
Con todo moitos dos que se autodefinen como asexuais negan que tales diagnoses poidan aplicarse a eles; outros argumentan que xa que o súa asexualidade non lles produce ningunha angustia non debería ser vista como unha enfermidade ou unha desorde emocional. Outro razoamento é o de que no pasado dixéronse cousas semellantes sobre a homosexualidade ou a bisexualidade, que hoxe día son consideradas orientacións sexuais lexítimas.
Orio
O seu termo municipal ten unha extensión de 9,81 km². Limita ao norte co mar Cantábrico, ao leste con Donostia e Usurbil, e ao sur e oeste con Aia. Tiña en 2015 unha poboación de 5.805 habitantes.
Asexualidade
Debate
Debido á escasa investigación que existe sobre o tema, hai pouca evidencia que incline a balanza a favor dun ou outro punto de vista.
Investigación
Un estudo realizado en carneiros demostrou que entre un 2% e un 3% dos suxeitos estudados non amosaba ningún interese en axustarse con membros de calquera sexo. Realizouse outro estudo con ratas e xerbos no cal máis dun 12% dos machos non amosaron interese polas femias. Con todo, as súas interaccións cos outros machos non foron medidas, así que o estudo é moi limitado no que ao tema da asexualidade se refire. (Westphal, 2004).
Nun estudo británico que incluía unha pregunta sobre a atracción sexual, un 1% dos enquisados respondeu que nunca se sentira atraído por ningunha outra persoa (Bogaert, 2004). O Kinsey Institute (fundado por Alfred Kinsey) realizou un pequeno estudo sobre o asunto que concluíu que: Os asexuais parecen caracterizarse máis por un escaso desexo e excitación sexual que por niveis baixos de comportamento sexual ou niveis altos de represión sexual. (Prause e Graham, 2002) Ese estudo tamén menciona un conflito con respecto á definición de "asexual": os investigadores atoparon catro definicións distintas na literatura, e indicaron que eran confusas se estas referíanse a asexual como unha orientación.
O sexo non é unha necesidade.
Variacións
Hai diferenzas entre a xente que se define como asexual, principalmente referidas á presenza ou ausencia de apetito sexual ou atracción romántica. Algúns só experimentan unha das dúas, outros as dúas e outros ningunha. Hai desacordo con respecto a cal destas configuracións pode ser descrita xenuinamente como asexual. Mentres que algúns cren que as catro poden ser cualificadas así, outros cren que para ser asexual débese carecer de apetito sexual, atracción romántica ou ambas.
O apetito sexual destes asexuais non está dirixido cara nada, senón que é un impulso de estimulación ou descarga sexual; a excepción ao anterior está nos fetichistas que orientan o seu desexo sexual cara a un fetiche máis que cara a unha persoa, con todo este grupo de xente non se considera xeralmente como asexual (aínda que tecnicamente poidan selo). En calquera caso o nivel do impulso sexual pode oscilar de feble a intenso ou de escasa frecuencia. Algúns asexuais poden experimentar sensacións sexuais, pero non ter desexo de actuar sobre elas, mentres que outros intentan conseguir a descarga sexual mediante o acto sexual.
Respecto dos asexuais que experimentan atracción romántica, esta pode ser dirixida cara a un ou ambos xéneros. Estes asexuais desexan xeralmente relacións románticas (que poden ir de unións informais ao casamento) co seu xénero ou xéneros preferidos, pero a miúdo desexarían que ditas relacións non incluísen actividade sexual. Segundo a súa orientación romántica algúns asexuais defínense a si mesmos como heterosexuais, homosexuais ou bisexuais, isto está relacionado co concepto de orientación afectiva.
Estes asexuais que desexan relacións románticas atópanse nunha postura difícil, xa que a maioría da xente non é asexual. Aínda que estes asexuais sexan capaces de tolerar o ter relacións sexuais cos seus compañeiros non asexuais, estes poden sentirse psicoloxicamente afectados ao ver que son incapaces de resultarlle atractivo/a á súa parella, facendo difícil a existencia dun romance a longo prazo. Respecto dos asexuais que non poden tolerar o sexo terán que elixir entre: chegar a un compromiso coa súa parella para ter certa cantidade de sexo de todos os xeitos, permitir á súa parella ter relacións sexuais con outras persoas, atopar a alguén que estea disposto a ter unha relación sen sexo, comprometerse só con outros asexuais ou ben ficar sós.thumb|David Jay
Algúns asexuais usan un sistema de clasificación desenvolvido (e máis tarde retirado) pola Asexual Visibility and Education Network, unha das maiores comunidades asexuais online, (abreviada como AVEN). Neste sistema, os asexuais divídense en varios tipos A, B, C e D. Un asexual tipo A ten apetito sexual pero ningunha atracción romántica, un tipo B ten atracción romántica pero ningún apetito sexual, un tipo C ten ambos, e un tipo D nin o un nin o outro. Estas categorías non se fixan para ser enteiramente discretas ou fixas, xa que algún tipo pode cambiar ou estar entre a fronteira entre dous tipos. Hai que notar que a propia AVEN xa non usa este sistema por consideralo demasiado estrito, pero hai un número de asexuais que seguen sentindo que é un bo sistema para explicar a súa orientación.
Converge
Converge é unha banda estadounidense de hardcore punk procedente de Salem, Massachusetts e formada polo vocalista Jacob Bannon e o guitarrista Kurt Ballou no ano 1990. Durante a gravación do seu seminal cuarto álbum Jane Doe, o grupo converteuse nun cuarteto coa saída do guitarrista Aaron Dalbec e a entrada do baixista Nate Newton e o batería Ben Koller. Esta formación permaneceu intacta dende entón. Converge publicou nove álbums de estudio, tres álbums ao vivo e numerosos EPs. O son da banda ten as súas raíces no hardcore punk e ten moitas influencias do heavy metal. Son considerados pioneiros do metalcore e do seu subxénero mathcore.
Río Warta
260px|miniatura|Unión Warta e Noteć O río Warta (en alemán Warthe) é un curso fluvial de Polonia, con 808,2 km de curso, case a metade deles navegábeis. É o afluente máis importante do río Oder, ao que se une pola marxe dereita.
Asexualidade
Variacións
AVEN foi creada por David Jay en 2001. Hoxe ten máis de 104.000 membros.
Asexualidade e relixión
Segundo as crenzas cristiás, aínda que a Biblia non explica nada sobre a súa vida sexual ou privada, os anxos serían asexuais xa que non manterían relacións sexuais.
Río Warta
Percorrido
Non só é o máis saliente tributario do Oder, senón que é máis longo que este até a súa xuntanza. Ademais é máis caudaloso.
Mosteiro de Jonqueres
O mosteiro de Santa María de Jonqueras (en Monestir de Santa Maria de Jonqueres) foi un mosteiro de monxas da cidade de Barcelona que estivo na rúa de Jonqueres dende o século XIII até o XIX, no cal a igrexa e o claustreo foron trasladados pedra a pedra á rúa de Aragó e hoxe en día forma parte da igrexa da Concepción no distrito do Eixample.
Asexualidade
Asexualidade e relixión
Noutros credos, os nenos son considerados un agasallo de Deus que non debe ser rexeitado, un medio de propagar a relixión ou ambas cousas; con todo hai que notar que algúns asexuais teñen fillos e que algunhas relixións eloxiaron tanto a asexualidade coma os nenos. Ademais certas crenzas relixiosas predican que a sexualidade é sagrada ou un agasallo divino: por exemplo certas variedades do Tantra que implican o sexo e algunhas novas formas de neopaganismo ou relixiosidade da Nova Era inclúen o concepto de sexualidade sagrada.
Río Warta
Afluentes
Destacan pola súa lonxitude o Prosna con 217 km de longo e o Noteć con 388 km.
Orexa
250px|thumb|Igrexa de Santa Kutz. Orexa é un pequeno concello do leste da provincia de Guipúscoa, en Euskadi. Atópase na comarca de Tolosaldea, a 36 km de Donostia, no límite con Navarra.
Asexualidade
Asexualidade e relixión
En calquera caso, actualmente a asexualidade sofre pouca condena relixiosa.
Río Warta
Cidades
Na beira do Warta érguense as seguintes cidades importantes: Zawiercie, Myszków, Częstochowa, Działoszyn, Sieradz, Warta, Uniejów, Koło, Konin, Pyzdry, Śrem, Mosina, Puszczykowo, Luboń, Poznań, Oborniki, Obrzycko, Wronki, Sieraków, Międzychód, Skwierzyna, Gorzów Wielkopolski, Kostrzyn nad Odrą.
The Naked Jungle
Sinopse
Na xungla suramericana, o propietario dunha gran plantación (Charlton Heston) decide casar por correspondencia para ter un fillo que herde a súa facenda. Á súa esposa (Eleanor Parker) non lle será doado adaptarse á brusquidade do marido e ós costumes dos nativos. Mentres, unha terríbel praga de formigas asasinas ameaza con acabar coa rexión.
Río Warta
Medio Ambiente
Na desembocadura do Warta foi creado en 2001 un parque nacional (Ujście Warty National Park).
Orexa
O seu termo municipal ten unha extensión de 5,85 km². Limita ao norte con Gaztelu e o exclave de Anakar (Lizartza), ao oeste con Lizartza, ao sur con Araitz (Navarra) a ao leste cos exclaves de Uli (Gaztelu) e Orunbe (Lizartza) e con Berastegi. O pequeno exclave de Zotzune limita co concello navarro de Areso e cos exclaves de Orunbe e Uli. Tiña en 2015 unha poboación de 126 habitantes.
Kosmos 725
Kosmos 725 (Космос 725 en ruso), tamén denominado DS-P1-Yu Nº 76, foi un satélite artificial soviético lanzado o 8 de abril de 1975 mediante un foguete Kosmos 2I desde o cosmódromo de Plesetsk.
Características
Kosmos 725 foi o septuaxésimo sexto membro da serie de satélites DS-P1-Yu e o sexaxésimo oitavo lanzado con éxito tralo fracaso dos lanzamentos do segundo, vixésimo terceiro, trixésimo segundo, cuadraxésimo, cuadraxésimo cuarto, quincuaxésimo cuarto e septuaxésimo membros da serie. Estaba adicado a servir como obxectivo para as probas antisatélites e antimísiles soviéticas.
Kosmos 725 foi inxectado nunha órbita inicial de 508 km de apoxeo e 283 km de perixeo, cunha inclinación orbital de 71 graos e un período de 92,1 minutos. Reentrou na atmosfera o 6 de xaneiro de 1976.
Galería de imaxes da igrexa de San Pedro de Vilanova de Dozón
A igrexa de San Pedro de Vilanova de Dozón é unha igrexa románica situada no lugar do Mosteiro da parroquia de Dozón, no concello de Dozón.
Vanguard 1
Vanguard 1 foi o segundo satélite artificial posto en órbita polos Estados Unidos. Foi lanzado nun foguete Vanguard desde o Centro de Lanzamento de Cabo Cañaveral o 17 de marzo de 1958.
Características
A misión principal de Vanguard 1 foi comprobar as capacidades do foguete Vanguard e unha vez en órbita medir os efectos da contorna espacial no satélite e os seus sistemas. A medición da súa órbita serviu tamén para refinar os modelos xeodésicos da Terra. A alimentación eléctrica do satélite proviña dunha batería que se esgotou en xuño de 1958 e de seis células solares distribuídas polo exterior que proporcionaban ata 1 vatio de potencia. Tiña forma de esfera de 1,46 kg e 16,5 cm de diámetro, dentro da cal un cilindro albergaba a instrumentación, que consistía nun transmisor a 108 MHz, unha baliza de radio. Do corpo do satélite sobresaían seis antenas de 30 cm de longo que á parte de ser usadas para transmitir serviron para estimar a cantidade de electróns entre o satélite e a estacións receptoras. No interior tamén levaba dous termistores para medir a temperatura interna e comprobar a efectividade do illamento térmico.
Estímase que dada a súa órbita, Vanguard 1 permanecerá no espazo varios séculos ata a súa reentrada na atmosfera terrestre.
Lestón
O topónimo galego Lestón pode referirse a:
Out of Time
Out of Time é o sétimo álbum da banda estadounidense de rock alternativo R.E.M., e o seu segundo álbum editado a través da Warner Bros. Foi lanzado o 12 de marzo de 1991 e foi o disco que os fixo coñecidos internacionalmente. O álbum gañou tres premios Grammy en 1992.
Mexilloeiro, Corrubedo, Ribeira
Mexilloeiro (á espera da oficialización da forma O Mexilloeiro ) é un lugar da parroquia de Corrubedo no concello coruñés de Ribeira, na comarca da Barbanza.
Lugares de Láncara
miniatura|dereita|[[Casa do concello de Láncara.]] Galicia → Parroquias de Galicia → Lugares de Galicia → Lugares de Láncara
Xurxo Borrazás
Xurxo Borrazás Fariña, nado en Carballo o 6 de agosto do 1963, é un escritor galego.
Traxectoria
Estudou filoloxía inglesa e desde 1990 vive en Vigo. A súa narrativa, explícita e radical, tanto na escolla e tratamento dos temas coma nos aspectos formais, foi cualificada de transgresora e experimental. Novelas como Cabeza de Chorlito ou Eu é cítanse como paradigmas da narrativa posmoderna.
Dani Iglesias
Daniel Iglesias Gago, nado en Santiago de Compostela o 18 de agosto de 1995, é un futbolista galego. Xoga de dianteiro no ŠKF Sereď de Eslovaquia.
Traxectoria
Na tempada 2013/14 debutou co primeiro equipo do Deportivo da Coruña en Segunda División, no encontro da segunda xornada en Riazor ante o Córdoba (0–1), substituíndo a Álex Bergantiños. Xogou outros dous partidos esa tempada co equipo adestrado por Fernando Vázquez, correspondentes á Copa do Rei.
Continuou no Fabril ata o final da tempada 2014/15, acumulando un total de 80 partidos e 24 goles. O 31 de xullo de 2015 anunciouse a rescisión do seu contrato co Deportivo da Coruña, despois de oito anos na estrutura do club.
Días máis tarde firmou por catro temporadas co Deportivo Alavés, de Segunda División. Na súa primeira tempada foi cedido CD Guadalajara de Segunda División B, co que disputou 33 partidos e anotou 7 goles. Nas dúas seguintes tempadas xogou co filial do equipo vasco, o Alavés B, na Terceira División, e na 2018/19 foi cedido ao Istra 1961 de Croacia, xunto a Adrián Fuentes, Einar Galilea e Ioritz Landeta. Disputou 22 partidos na Prva HNL, 2 deles na fase de permanencia na que o equipo salvou a categoría ante o Šibenik.
En 2021 foi traspasado ao ŠKF Sereď, tamén de Eslovaquia, co que rematou a liga na quinta posición, pero o club foi descendido dúas categorías administrativamente.